《贱生石塘周子以诗为寿次韵奉答》
明代·黄衷

早衰清世愧称贤，渔籍闲名浪得先。花隐山房分绿野，鹤临风得梦青田。

曾无酒数依金谷，祇有诗狂学玉川。看罢残棋惟袖手，贮君荣路策勋年。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。